Diari Oficial de la Generalitat Valenciana


Sumari del DOGV 2870, del 15-11-1996 (1996/839977)

ORDRE de 30 de setembre de 1996, de la Conselleria de Cultura, Educació i Ciència, per la qual autoritza la implantació del segon cicle d'Educació Infantil en determinats centres docents públics de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2870

Data del DOGV
:   15-11-1996

Secció del DOGV
:   ALTRES DISPOSICIONS

Número del document
:   1996/839977


Data del document
:   30-09-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 30 de setembre de 1996, de la Conselleria de Cultura, Educació i Ciència, per la qual autoritza la implantació del segon cicle d'Educació Infantil en determinats centres docents públics de la Comunitat Valenciana.   
Mitjançant el Reial Decret 986/1991, de 14 de juny (BOE de 25.06.91), i les modificacions establertes pel Reial Decret 1487/1994, d'1 de juliol (BOE de 28.07.94), es va aprovar el calendari d'aplicació de la nova ordenació del sistema educatiu, en aplicació de la Llei Orgànica 1/1990, de 3 d'octubre (BOE 04.10.90).  
El Decret 19/1992, de 17 de febrer, del Consell de la Generalitat Valenciana (DOGV de 19.02.92), va establir el currículum de l'Educació Infantil per als centres educatius de l'àmbit territorial de la Comunitat Valenciana.  
L'Ordre de 17 de juny de 1992 (DOGV de 16.07.92) va regular la implantació gradual del segon cicle de l'Educació Infantil a la Comunitat Valenciana i va determinar en l'article tercer, que l'autorització als centres públics es duria a terme mitjançant una ordre de la Conselleria d'Educació i Ciència.  
La consecució dels objetius assenyalats en la Llei Orgànica 1/1990, referents a la generalització del segon cicle de l'Educació Infantil, dins del termini temporal establert en l'esmentada norma, determina que les administracions educatives, d'acord amb la planificació educativa i la disponibilitat pressupostària, hauran d'incrementar l'oferta de llocs escolars per a la població de tres anys ampliant l'autorització del nombre de centres que generalitzaran la implantació del segon cicle de l'Educació Infantil a partir del curs 1996-97.  
Atès que s'ha constatat que determinats centres públics compleixen les exigències establertes en el punt quatre de l'Ordre de 17 de juny esmentada, d'acord amb els informes de l'expedient, escau autoritzar la implantació d'aquests ensenyaments en determinats centres docents de la Comunitat Valenciana.  
Per raó de tot això, en virtut del que s'estableix en l'article 5 i en la disposició final del Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu, i fent ús de les competències que em confereix l'article 35 de la Llei 5/1983, de 30 de desembre, del Govern Valencià,  
Ordene  
U  
En el curs 1996-97 implantaran el segon cicle de l'Educació Infantil els centres públics que s'indiquen en l'annex d'aquesta ordre.  
Dos  
La denominació genèrica dels centres a què es refereix el punt anterior serà la de Col·legi d'Educació Infantil i Primària.  
Disposició Addicional  
Les autoritzacions d'implantació del segon cicle d'Educació Infantil i la denominació genèrica dels centres que s'indiquen en l'annex caldrà inscriure-les en el Registre de Centres Docents de la Generalitat Valenciana.  
Disposiciones Finales  
Primera  
Autoritze la Direcció General de Centres Docents, la Direcció General de Personal i la Direcció General d'Ordenació i Innovació Educativa i Política Lingüística perquè, en l'àmbit de les respectives competències, adopten aquelles mesures necessàries per a l'execució del que disposa aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana; no obstant això, tindrà efecte a partir del començament del curs escolar 1996-97.  
Tercera  
Contra aquesta ordre, que posa fi a la via administrativa, podrà interposar-s'hi recurs contenciós administratiu, amb la comunicació prèvia a l'òrgan que va dictar l'acte impugnat segons el que disposa l'article 110.3 de la Llei 30/1992, davant del Tribunal Superior de Justícia de la Comunitat Valenciana, en el termini de dos mesos comptadors des de la publicació de l'ordre en el Diari Oficial de la Generalitat Valenciana, d'acord amb el que disposa l'article 58.3 de la Llei de la Jurisdicció Contenciosa Administrativa.  
València, 30 de setembre de 1996  
La consellera de Cultura, Educació i Ciència  
MARCELA MIRó PÉREZ  
Annex  
Província: Alacant  
Localitat Codi Centre   
Alacant 17249823 Oscar Esplá   
Alacant 53362411 Col·legi EI i Primària nº 44  
Alacant 80216062 Pràctiques  
Alacant-Bacarot 57497397 Col·legi Públic  
Alcalalí 18630391 Primo de Rivera  
Alcoi 44679583 El Romeral  
Algorfa 22383648 Miguel de Cervantes  
Almoradí 48933205 Pascual Andreu  
Aspe 20920088 Perpetu Socors  
Banyeres Mariola 14040856 Alfonso Iniesta  
Beneixama 84317264 Divina Aurora  
Benferri 57557357 Argentina  
Benimeli 63222467 Els Secanets  
Benissa 77458571 Pare Melcior  
Castalla 69388024 Rico Sapena  
Castell de Castells 38733739 Serrella  
Elx 54401975 Candalix  
Elx 56885413 Eugeni d'Ors  
Elx 46247685 Marià Benlliure  
Elx 32716944 Miguel Hernández